DOM KULTURE

NOVA GRADIŠKA

Relkovićeva ulica broj 4

Tel: 035-331-010, faks: 035-331-013

ŽR: 2360000-1102192592

OIB: 94807866827

Nova Gradiška, 31. 01. 2024.

KLASA: 400-05/24-01/01

URBROJ: 2178/15-380-02/01-24-2

Predmet: **BILJEŠKE za razdoblje 1. 1. 2023. do 31. 12. 2023.**

Dom kulture Nova Gradiška je ustanova za trajno obavljanje djelatnosti u kulturi te organiziranje manifestacija u realizaciji javnih potreba u kulturi. Osnivač ustanove je Grad Nova Gradiška, a ustanova svoju djelatnost obavlja kao javnu službu.

Ustanova se u 2023. godini financira iz:

* DRŽAVNOG PRORAČUNA Ministarstvo kulture i medija RH – program dvorane Relković, programi kazališne umjetnosti, radionica, program vizualnih umjetnosti, investicijske potpore – **23.093,76 €**
* GRADSKOG PRORAČUNA – plaće i ostali rashodi za zaposlene, naknade za prijevoz na posao i s posla, osiguranje zaposlenika (dopunsko osiguranje), dio materijalnih troškova za programe i kino projekcije,– **233.239,41 €**
* VLASTITIH PRIHODA (kazališne i filmske predstave, koncerti, dvorana i dr.: za materijalne rashode poslovanja i programe) – **94.534,09 €**
* TEKUĆIH DONACIJA – Hrvatski audio-vizualni centar (kino projekcije) , Turistička zajednica Grada Nova Gradiška (manifestacija: Volim ljeto i kulturu 2023.) – **12.343,23 €**
* PRIHOD OD IMOVINE –Kamate na depozite po viđenju –  **0,01 €**

1.1. 2023. u Domu kulture bilo je zaposleno 8 radnika na neodređeno radno vrijeme, a isti broj zaposlenih je ostao i 31. 12. 2023.

Ustanova svoje financijsko poslovanje vodi po računskom planu proračunskih korisnika.

Ustanova nije u potpunosti dio Gradske riznice s obzirom na to da i dalje ima žiro-račun na koji prima prihode iz:

* + Državnog proračuna
  + Tekuće donacije
  + Vlastite prihode (kazališta, koncerti, dvorana, najam prostora Odjelu glazbene škole i Dislociranom fakultetu za dentalnu medicinu i dr.)

Za plaćanje rashoda poslovanja Ustanova je obvezna podnositi zahtjeve Gradskoj riznici, a plaćanje računa i rashoda poslovanja vrši nakon doznake traženih sredstava na žiro-račun ustanove.

**Bilješke uz Izvještaj o prihodima i rashodima, primicima i izdacima**

U Obrazcu PR-RAS koji dostavljamo za proteklo izvještajno razdoblje vidljiva su sljedeća odstupanja prihoda u odnosu na ostvareno izvještajno razdoblje prethodne godine:

- Šifra 6361 – 2023. godine Ministarstvo kulture i medija je Domu kulture dalo financijska sredstva za uređenje podne obloge na pozornici u Dvorani Relković, a dobivena su i sredstva za programe dramske i plesne umjetosti, radionice, programe vizualne umjetnosti i dr.

- šifra 6615 – prihodi od pruženih usluga u ovom izještajnom razdoblju su veći iz razloga što je veći broj kino projekcija i kazališnih predstava

- šifra 6631 – prihodi od tekućih donacija su u ovoj godini nešto veći iz razloga što nam je HAVC povećao sredstva za programe

- šifra 6711 – prihodi iz Grada Nova Gradiška (nadležnog proračuna) su u ovom izvještajnom razdoblju veći jer je došlo do povećanja rashoda za zaposlene (povećanje osnovice, otpremnina) te ranije započetih programa u organizaciji Doma kulture

- šifra 6712 – prihodi iz nadležnog proračuna za financiranje rashoda za nabavu nefinancijske imovine u ovom izvještajno razdoblju manja su jer nije bilo investicijskog ulaganja na zgradu Doma kulture nego su sredstva utrošena za nabavu računalnog programa

U Obrazcu PR-RAS koji dostavljamo za proteklo izvještajno razdoblje vidljiva su sljedeća odstupanja rashoda u odnosu na ostvareno izvještajno razdoblje prethodne godine:

- šifra 311 – rashodi za zaposlene su veći u odnosu na ostvareno u prethodnoj godini jer je došlo do povećanja osnovice za plaću

- šifra 312 – do povećanja ostalih rashoda za zaposlene došlo je zbog isplate otpremnine te zbog isplate dvije jubilarne nagrade

- šifra 3222 – materijal i sirovine, u ovom izvještajnom razdoblju realizirano je više radionica za koje smo kupovali materijal nego u prethodnoj godini

- šifra 3233 – usluge promidžbe i informiranja su u ovom izvještajnom razdoblju veće jer je i puno više programa realizirano u ovom periodu nego prethodne godine, a sve naše aktivnosti su medijski najavljene i popraćene

- šifra 3237 – intelektualne usluge su u 2023. bile znatno veće iz razloga što je jako puno izvođača koncerata i autora izložbi bilo plaćeno putem autorskih i umjetničkih ugovora

- šifra 3239 – pod ostale usluge knjiže se kino projekcije, koncerti, kazališne predstave, radionice, izložbe i sl. Ove je godine manifestacija Volim ljeto i kulturu ranije počela, a u sklopu nje su brojni koncerti, kino projekcije, kazališne prestave. Bogatim programom smo sudjelovali i u manifestaciji Novogradiško glazbeno ljeto tako da je i iznos na ovom kontu puno veći

- šifra 3293 - reprezentacija je u ovom izvještajnom razdoblju veća jer je puno veći broj izvođača programa, glumaca za koje uvijek nastojimo osigurati hranu i piće, cvijeće i sl.

- šifra 3299 – na ovom kontu u izvještajnom razdoblju prethodne godine knjiženi su troškovi radionica, izložbi i ostalih sadržaja, a u 2023. godini prema naputku Državne revizije navedeni troškovi su knjiženi na konto 3239

- šifra 4124 – ulaganje na tuđoj imovini radi prava korištenja u izvještajnom razdoblju je manje nego prethodne godine jer su bila i manja investicijska ulaganja u zgradu, odnosno rađene su samo podne obloge na pozornici Dvorane Relković

- šifra 4221 – u prošloj godini nabavljen je uredski namještaj, računala i računalna oprema, led rasvjeta, pojačalo i ostala potrebna oprema, a ove godine dio opreme za ozvučenje Dvorane Relković

- šifra 4242 – u ovom izvještajnom razdoblju nabavljeno je više umjetničkih slika za naš galerijski prostor

- šifra 4262 – u ovom izvještajnom razdoblju instaliran je program itransparentnost

- šifra 96 – obračunati prihodi – nenaplaćeni, odnose se na izlazne račune od 31. 12. čije dospijeće je do 10. 1. 2024.

- šifra X004 – ukupan višak prihoda nastao je iz razloga što se vlastiti prihodi uplaćeni u Gradsku riznicu u 2023. nisu utrošili jer se u 2024. planira veće ulaganje u inventar i opremu neophodne za kvalitetniju realizaciju planiranih programa Doma kulture

**Bilješke uz obrazac BILANCA**

– šifra 0221 – u 2023. nabavljen je polični regal, mikseta s koferom

– šifra 0242 – za galerijski proctor kupljena su umjetnička djela akademskih slikara

– šifra 0262 – ulaganje u računalni program Itransparentnost

– šifra 124 – potraživanja za više plaćene poreze – ustanova je u sustavu PDV-a

– šifra 129 – ostala potraživanja – potraživanja iz riznice za obvezu uplate PDV-a prema obračunu za prosinac 2024.

-šifra 166 – Potraživanja za prihode za pružene usluge (najam prostora) čije je dospijeće u siječnju 2024.

-šifra 167 – potraživanja za vlastita sredstva uplaćena u nadležni proračun koja su na raspolaganju u 2024. godini

- šifra 991 i 996 – izvanbilančni zapisi – u 2023. proknjižena je vrijednost zgrade koju koristi Dom kulture, a koja je u vlasništvu Grada Nova Gradiška. Iznos je proknjižen prema financijskoj kartici poslanoj iz Grada Nova Gradiška

- šifra 922 - višak prihoda nastao je iz razloga što vlastita sredstva nisu utrošena u 2023. zbog planiranih većih ulaganja u opremu u 2024.

Zbog konverzije kune u euro došlo je do male korekcije početnog stanja kod pojedinih grupa osnovnih sredstava.

**Obrazac VRIO** - nije bilo promjena

**Obrazac RAS – funkcijski**

* + Šifra 082 – službe kulture – 349.558,97 €

**Bilješke uz Izvještaj o obvezama**

Obveze sadrže:

obveze za zaposlene – 13.884,83 €

obveze za materijalne rashode - 3.103,97 €

obveze za financijske rashode – 114,60 €

ostale nespomenute obveze – 1.263,78 €

obveze za nefinancijske rashode (oprema) - 0

Na dan 31. 12. 2023. stanje nedospjelih obveza iznosi 18.367,18 € za rashode poslovanja – šifra 23.

Prilažemo: Obrazac PR-RAS, BILANCU, OBVEZE, Obrazac P-VRIO i RAS-funkcijski

S poštovanjem,

R a v n a t e l j i c a :

Danijela Juranović, prof.